Publication: Magyar Közlöny
Issue: MK-2001-64 (Year: 2001, Number: 64)
Era: 1990-2004
Section: Az Alkotmánybíróság az 57/1994. (XI. 17.) AB határozatában rámutatott: „A Jat. 12. § (2) bekezdése szerint
Paragraph Index: 613

Az Alkotmánybíróság az 57/1994. (XI. 17.) AB határozatában rámutatott: „A Jat. 12. § (2) bekezdése szerint »a jogszabály a kihirdetését megelőző időre nem állapíthat meg kötelezettséget, és nem nyilváníthat valamely magatartást jogellenessé«. Következetes az alkotmánybírósági gyakorlat atekintetben, hogy valamely jogszabály nem csupán akkor minősülhet az említett tilalomba ütközőnek, ha a jogszabályt a jogalkotó visszamenőlegesen léptette hatályba, hanem akkor is, ha a hatálybaléptetés nem visszamenőlegesen történt ugyan, de a jogszabály rendelkezéseit — erre irányuló kifejezett rendelkezés szerint — a jogszabály hatálybalépése előtt létrejött jogviszonyokra is alkalmazni kell.” (ABH 1994, 324.) A fentiekre tekintettel az Alkotmánybíróság megállapította, hogy az Ör. 5. §-ának „és rendelkezéseit a folyamatban lévő ügyekre is alkalmazni kell” szövegrésze alapján az Ör. rendelkezéseit a Jat. 12. § (2) bekezdésében foglalt rendelkezés sérelmével az Ör. hatálybalépése előtt létrejött jogviszonyokra is alkalmazni kell. Ez a rendelkezés ezért alkotmányellenes. Az Abtv. 43. § (4) bekezdése alapján az Alkotmánybíróság a határozatának közzététele napjától eltérően is meghatározhatja az alkotmányellenes jogszabály hatályon kívül helyezését vagy konkrét esetben történő alkalmazhatóságát, ha ezt a jogbiztonság vagy az eljárást kezdeményező különösen fontos érdeke indokolja. Az Ör. magasabb szintű jogszabállyal ellentétes szabályozása alkotmányellenes, sérti az Alkotmány 2. § (1) bekezdését és a 44/A. §

Source: https://magyarkozlony.hu/hivatalos-lapok/57857c23b6f3f21e2eb76343289a9b6fcf39ec00/dokumentumok/babb2f1edae46410d9680aaaefeb53bf7fbceeff/letoltes